**Ministru kabineta noteikumu projekta „****Par Latvijas Republikas Veselības ministrijas un Indijas Republikas Veselības un ģimenes labklājības ministrijas vienošanos par sadarbību veselības aprūpes un medicīnas zinātņu jomā” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Deklarācijas par Valda Dombrovska vadītā Ministru kabineta iecerēto darbību 4.12. punkts „Veicināsim tādu divpusējo un reģionālo sadarbību, kas attīsta eksportu, veicina investīcijas un rada labvēlīgu vidi Latvijas turpmākai izaugsmei.” |
| 2. | Pašreizējā situācija un problēmas | Šobrīd nav noslēgta Latvijas Republikas Veselības ministrijas un Indijas Republikas Veselības un ģimenes labklājības ministrijas vienošanās par sadarbību veselības aprūpes un medicīnas zinātņu jomā. 2007.gada 9.oktobrī no Indijas Veselības un ģimenes labklājības ministrijas tika saņemts Indijas puses sagatavotais projekts „Saprašanās memorands starp Indiju un Latviju par sadarbību jogas un ajūrvēdas veicināšanas un atzīšanas jomā”. Veselības ministrija, izvērtējot memorandu, 2008.gada 15.janvārī Indijas pusei nosūtīja Veselības ministrijas izstrādāto tipveida starpresoru līguma projektu par sadarbību veselības nozarē un medicīnas zinātnē, jo ajūrvēdas medicīniskā tehnoloģija ir tikai viena no daudzām apstiprinātajām un reģistrētajām ārstniecībā izmantojamajām medicīniskajām tehnoloģijām, savukārt, Veselības ministrijas rīcībā nav pārliecinošu datu par šīs tehnoloģijas pielietošanas būtisku ieguvumu cilvēka veselībai salīdzinājumā ar citām līdzīgām netradicionālās medicīnas tehnoloģijām. Līdz ar to, vienas konkrētas medicīniskās tehnoloģijas veicināšanu un atzīšanu regulēt nav mērķtiecīgi. Balstoties uz iepriekš minēto, tika konstatēts, ka nebūtu lietderīgi parakstīt memorandu ar tik specifisku ievirzi tieši uz ajūrvēdas un jogas veicināšanu un atzīšanu. Lietderīgāk būtu noslēgt tipveida sadarbības līgumu veselības nozarē, kura ietvaros varētu veikt nepieciešamās aktivitātes veselības aprūpes jomā, tai skaitā tradicionālās medicīnas jomā.  Pēc 2008.gada 27.februāra Veselības ministra I. Eglīša tikšanās ar Indijas Republikas vēstnieci Deepa Gopalan Wadhwa, tiek saņemts Indijas puses vienošanās projekts par sadarbību veselības un medicīnas zinātnes jomā.  2010.gada 2.jūnijā notika Veselības ministra Didža Gavara tikšanās ar Indijas Republikas vēstnieku Balkrišnu Šetiju *(Balkrishna Shetty)*, kuras laikā vienojās par vienošanās noslēgšanu. |
| 3. | Saistītie politikas ietekmes novērtējumi un pētījumi | Nav. |
| 4. | Tiesiskā regulējuma mērķis un būtība | Šobrīd nav noslēgta vienošanās starp Latvijas Republikas Veselības ministriju un Indijas Republikas Veselības un ģimenes labklājības ministriju par sadarbību veselības aprūpes un medicīnas zinātņu jomā.  Vienošanās mērķis ir veicināt sadarbību veselības jomā starp Latvijas Republiku un Indijas Republiku. Vienošanās paredz šādas sadarbības jomas: informācijas apmaiņu veselības aprūpes jomās saskaņā ar konkrētajām interesēm; veselības aprūpē iesaistītā personāla apmācību (mācības, speciālistu konsultācijas); institucionālu un organizatorisku sadarbību veselības aprūpes jomās; informācijas apmaiņu par tehnoloģiju attīstību, kas saistīta ar veselības aprūpi un medicīnas zinātni, kā arī tradicionālo medicīnu, un citas abām pusēm interesējošas ar veselību saistītas jomas. |
| 5. | Projekta izstrādē iesaistītās institūcijas | Latvijas Republikas Veselības ministrija. |
| 6. | Iemesli, kādēļ netika nodrošināta sabiedrības līdzdalība | Vienošanās tiek slēgta starp konkrētiem resoriem – abu iesaistīto pušu valstu veselības ministrijām, nosakot konkrētas tiesības un pienākumus augstāk minētajiem resoriem. |
| 7. | Cita informācija | Sagatavotais Ministru kabineta noteikumu projekts “Latvijas Republikas Veselības ministrijas un Indijas Republikas Veselības un ģimenes labklājības ministrijas vienošanās par sadarbību veselības aprūpes un medicīnas zinātņu jomā” attiecas uz veselības politikas jomu.  Ministru kabineta noteikumu projekta “ Latvijas Republikas Veselības ministrijas un Indijas Republikas Veselības un ģimenes labklājības ministrijas vienošanās par sadarbību veselības aprūpes un medicīnas zinātņu jomā” īstenošanai nav nepieciešams papildus finansējums no valsts budžeta. Vienošanās dokumentā Veselības ministrijai paredzēto pasākumu īstenošana tiks nodrošināta Veselības ministrijai piešķirto valsts budžeta līdzekļu ietvaros. |

|  |  |  |
| --- | --- | --- |
| **VII Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Veselības ministrija |
| 2. | Projekta izpildes ietekme uz pārvaldes funkcijām | Projekta izpilde neietekmē institūciju funkcijas un uzdevumus. |
| 3. | Projekta izpildes ietekme uz pārvaldes institucionālo struktūru.  Jaunu institūciju izveide. | Jaunas institūcijas netiks izveidotas. |
| 4. | Projekta izpildes ietekme uz pārvaldes institucionālo struktūru.  Esošu institūciju likvidācija. | Esošās institūcijas netiks likvidētas. |
| 5. | Projekta izpildes ietekme uz pārvaldes institucionālo struktūru.  Esošu institūciju reorganizācija. | Esošās institūcijas netiks reorganizētas. |
| 6. | Cita informācija. | 1. 2.panta 10.punktā paredzētās citas sadarbības formas šīs vienošanās īstenošanas gaitā nosaka Pušu izveidotā apvienotā darba grupa. Šodien pieejamās komunikāciju tehnoloģijas ļauj organizēt darba grupas sanāksmes elektroniskā vidē. Tāpat tiek apsvērta arī iespēja iesaistīt valstu pārstāvjus un pārstāvniecības komunikācijas nodrošināšanai. 2. Tā kā 4.pantā paredzēto vizīšu organizēšanā ne vienmēr iespējami stingri noteikti termiņi, īpaši ņemot vērā ģeogrāfiskā stāvokļa un kultūru atšķirības, tajā lietotais formulējums „saprātīgs laiks” nodrošina elastīgu pieeju šī jautājuma risināšanā. Vizītes subjekts ir tās valsts eksperts, kas dodas sniegt ekspertīzi. 3. Labojumu un grozījumu veikšana, abām Pusēm par to savstarpēji rakstiski vienojoties un noformējot tos protokolu, kas ir neatņemama Vienošanās sastāvdaļa, veidā, ir vispārpieņemts formulējums starptautiskos līgumos, t.sk. tajos, kas ir noslēgti Veselības ministrijas kompetences jomā līdz šim. Protokoli, ar kuriem tiek veikti labojumi un precizējumi, stājas spēkā līdzīgā veidā kā vienošanās, t.i. parakstīšanas dienā. 4. Vienošanās 10.pantā paredzētā šīs vienošanās izbeigšanas kārtība apmierina abas Puses, kā arī tā paredz iespēju vienpusēji izbeigt Vienošanās darbību, par to rakstiski informējot otru Pusi. |

*Anotācijas II., III., IV., V., VI. sadaļa – projekts šīs jomas neskar.*

Veselības ministrs J.Bārzdiņš

31.05.2011 13:08

786

L.Pauliņš

67876024 ludis.paulins@vm.gov.lv